“Праклён” – народны твор у тым сэнсе, што кола яго чытачоў можа быць надзвычай шырокім: ад жыхароў сталіцы да рэгіёнаў. А таксама ў фармаце, які выбірае аўтар для выкладання сваіх поглядаў. Так, у аповесці Андрэя Федарэнкі “Дзядзька Адольф” (якая таксама прысвечаная сучаснасці) пазіцыю аўтара трэба шукаць у словах герояў, у аўтарскіх рэмарках і апісаннях. Гапееў кажа пра надзённае і набалелае адкрытым тэкстам, укладаючы свае развагі ў вусны герояў. Але фрагменты такіх выказванняў раскіданыя па розных частках “Праклёну”. Таму аўтарская філасофія раскрываецца чытачу пакрысе.